Austrijska služba u inozemstvu
Austrijska služba u inostranstvu (njemački: Auslandsdienst Österreichs) je alternativni oblik služenja civilne službe u Austriji, koji se sprovodi u inostranstvu. Vidovi služenja su: Austrijska spomen-služba (njemački: Gedenkdienst), socijalna služba (njemački: Sozialdienst) i mirovna služba (njemački: Friedensdienst). Ideja o osnivanju ovog oblika civilne službe, zasnovana je na njemačkom projektu Aktion Sühnezeichen Friedensdienste (ASF), a inicijator je austrijski politikolog Andreas Maislinger. Ovo je treći i najnoviji vid služenja mladih Austrijanaca i pored služenja obaveznog vojnog roka i civilnog služenja, predstavlja jednu moguću alternativu.